Source: http://xn--aznpnzem-c1ac.hu/cikkek/igy-sanyargatjak-a-magyar-munkavallalokat/2737/
Timestamp: 2018-09-20 14:46:26+00:00

Document:
Így sanyargatják a magyar munkavállalókat - Az én pénzem
Így sanyargatják a magyar munkavállalókat
2015. szeptember 13. Néhány nappal ezelőtt a Luxemburgi Bíróság egy vagyonvédelmi céggel kapcsolatos ügyben megállapította: nem szabadidő a munkavállalók utazási ideje, amennyiben állandó vagy szokásos munkavégzési hellyel nem rendelkeznek. Nem ez lehet az egyetlen, ami Magyarországon sem az uniós jognak megfelelően működik.
Balkáni állapotokat teremt és jogsértő lehet a magyar Munka törvénykönyve – állapították meg a HRportálon megjelent cikkben. Az írásban Kéri Ádám, a LIGA Szakszervezetek jogi szakértője részletesen ismerteti a Luxemburgi Bíróság szeptember 10-i döntését, amelyet egy spanyol bíróság előzetes kérdésére hozott. Az ügy röviden: a Tyco vagyonvédelmi cég otthonról ingázva dolgozó alkalmazottainak a kezdeti oda-, majd pedig a hazautazást „pihenőidőnek” minősítette. A bíróság szerint azonban pihenőidőnek csupán az az időszak minősül, amit a munkavállaló maga oszt be belátása szerint, és azzal teljes mértékben maga is rendelkezik. Legalábbis akkor van ez így, ha nincs állandó vagy szokásos munkavégzési helyük.
A jogász szerint a Luxemburgi Bíróság döntése nagyjelentőségű, mivel éppen azt a területet érinti, mely a legtöbb vitát generálja a kormányzat és a szakszervezetek, illetve a munkáltatók és a munkavállalók között. A 2012. július 1. napján hatályba lépett új Munka törvénykönyve ugyanis számos területen rontotta a munkavállalók, illetve a szakszervezetek pozícióit, valamint gyengítette a jogérvényesítési lehetőségeiket. (A mellékelt táblázatban foglaltunk össze néhány, a munkaidőre vonatkozó kifogást.)
Sorra jöhetnek a jogsértési eljárások?
Mint arról a portál már korábban beszámolt, a készenléti jellegű munkakörökkel kapcsolatban már jogsértési eljárás is folyik Magyarországgal szemben. Kéri Ádám szerint azonban látható, hogy más területeken is szembe mennek az európai szabályozással, így a további jogsértési eljárások megindulása pusztán idő kérdése. Ezen túlmenően szerinte további problémákat is felvet a hatályos szabályozás. A Kúria álláspontja szerint például a jogellenes munkaviszony-megszüntetés szabályai is megváltoztatandóak, hiszen azok jogkövető magatartásra sem ösztönöznek. Az ILO pedig a kezdetektől a munkaviszonnyal összefüggő kártérítés munkavállalókra kedvezőtlen szabályait kifogásolta. Mint hangsúlyozza: ennek ellenére sem a munkáltatói oldal, sem pedig a kormányzat nem tűnik kompromisszumkésznek a szabályozás megváltoztatása kérdésében.
Hogy miért panaszkodik sok magyar foglalkoztatott az itteni viszonyokra, azt mutatja például az is, hogy (mint arra a jogász szintén kitér) tíz ellenőrzött cégből még kettő sem teljesíti maradéktalanul a munkavédelmi jogszabályokat. Hozzátehetnénk még, hogy sokakat munkaszerződés, bejelentés nélkül foglalkoztatnak. Jókora figyelmet kapott a Sonline cikke, amiben leírták, hogy az egyik balatoni vendéglátós konyhai személyzete sms-ben jelezte: „Ausztriába mentünk”. A teljes sajtó felkapta a dolgot, és sok minden (főként a kommentekből) kiderült arról, milyenek is itt a munkaviszonyok.
A kormányzat sajátos, ismét csak a vállalkozók és nem az alkalmazottak érdekeit néző megoldást alkalmazhat ezen a téren (is). Már megszületett ugyanis a törvény, amely szerint idénymunkára foghatók a közmunkások. Ezzel – mint korábban írtuk – baráti vállalkozók (valamiért azt gyanítjuk, hogy az ő közmunkások iránti igénye lesz majd megalapozott) olcsó munkaerőhöz jutnak, a dolgozók kiszolgáltatottsága pedig még tovább nő.
Mi a probléma a magyar szabályozással
Az utazási idő nem része a munkaidőnek A törvény nem tesz kivételt
Az éves szabadság órában is nyilvántartható A szabadságot arányosan csökkenthetik (24 órás munkarendben év 3 nappal)
Elrendelhető rendkívüli munkavégzés A maximális heti munkaidő meghaladhatja az uniós irányelvben rögzített 60 órát
A heti munkavégzési limit 72 óra Ezt is csak a munkaidőkeret átlagában kell figyelembe venni
Kompenzáló pihenőidőt lehet alkalmazni Ennek kiadása megállapodás alapján akár a következő naptári év végéig is elhúzható
Címkék: munkaidő, munkavállaló, pihenő idő, Munka Törvénykönyve, Luxemburgi Bíróság, közmunka, LIGA szakszervezet
2017.11.20 - Nagy a baj a közfoglalkoztatásban
2017.04.24 - Munka törvénykönyve: meghátrált a kormány
2017.04.19 - Ez már tényleg a rabszolgamunka törvénykönyve lesz?
2016.02.28 - Kiket kapkodnak el a munkaerőpiacon?
2016.02.15 - Itt bárkiből válhat közmunkás!
2015.06.24 - Precedensper indulhat az állam ellen
2014.07.28 - Megfigyel a főnök? Milliós bírságot kaphat
2014.03.12 - Ingyenes munkajogi tanácsok
2013.02.20 - Beismerték, elszúrták a szabadság szabályozását
2018. szeptember 19. Október 8-án éjfélig jelentkezhetnek hazai és határon túli magyar középiskolások az idén immár hatodszorra megrendezendő PénzSztár versenyre. A négyfős győztes csapat tagjainak jutalma fejenként 100 ezer–100 ezer forint, egy-egy okostelefon, valamint az, hogy részt vehetnek egy szakmai képzésen.

References: Bíróság 
 Bíróság 
 bíróság 
 bíróság 
 Bíróság 
 Kúria